Jakub Montewka

Jakub Jerzy Montewka (sündinud 29. mail 1978) on poola tehnikateadlane (merendusinsener), Tallinna Tehnikaülikooli Eesti Mereakadeemia kaasatud professor.Tallinna Tehnikaülikooli teadusportaal

Haridus
Ta lõpetas Szczecini Kõrgema Merekooli magistrikraadiga laevajuhtimises 2001, täiendas end Lublinis Maria Sklodowska-Curie Ülikoolis Euroopa Liidu õiguse alal 2003-2004 ning kaitses Szczecini Mereakadeemias doktorikraadi geodeesias ja kartograafias 2008. Kraadi Doctor habilitatus sai ta Radomi Kazimierz Pulaski Ülikoolis aastal 2015.Eesti Teadusinfosüsteem

Teenistuskäik
Jakub Montewka oli laevaohvitser laevaühingus Hamburg Süd 2001-2006, assistent Szczecini Mereakadeemias 2001-2008, külalisteadur ja -professor Aalto Ülikoolis 2009-2021, vanemteadur Soome Geograafilise Teabe Keskuses 2015-2018 ja kaasprofessor Gdynia Merendusülikoolis 2015-2021.Jakub Montewka, researchgate.net

Ta on Gdańskis asuva Veetranspordi Innovatsiooni Sihtasutuse (Waterborne Transport Innovation Foundation) teadur aastast 2011 ja tegevjuht alates 2022, Gdański Tehnikaülikooli professor aastast 2015 ning Wuhani Tehnikaülikooli külalisprofessor aastast 2022.

Aastast 2024 on Jakub Montewka Tallinna Tehnikaülikooli Eesti Mereakadeemia kaasatud professor ja rohelise meretehnoloogia uurimisrühma juht.

Viited

Välislingid
 Jakub Montewka Eesti Teadusinfosüsteemis
 Jakub Montewka publikatsioone

Kategooria:Poola teadlased
Kategooria:Tehnikateadlased
Kategooria:Tallinna Tehnikaülikooli professorid
Kategooria:Sündinud 1978